Jer貫徹玩味 有個足球夢
Ian隊友柳應廷（Jer）近日推出新歌《約齊靈魂在墳墓開生日派對》，繼續大晒玩味，將自小就鍾情的荷里活名導添布頓（Tim Burton）的怪誕再次滲入作品中。拍攝唱片封套時，Jer的造型同樣古靈精怪，他說：「坊間多數歌手嘅Cover都係乾淨利落、靚仔，既然今年玩玩味，不如玩盡啲，妝容上都突破啲，希望大家望到呢個樣就諗到呢首歌。」
雖然新歌尚未拍攝MV，但Jer揚言一樣要古怪到底：「應該係有啲諷刺意味嘅，顏色、場景同角色對比度都會強烈啲、Colourful啲！」談到歌詞關於夢境，他透露曾夢見自己成為足球員：「我好鍾意踢波，好想去阿仙奴嘅酋長球場射入一球，呢個係我其中一個夢。個夢係我做職業選手，然後畀人攔截，但都畀我入到波，哈哈！」